# ПРАТЕНИЧКО ПРАШАЊЕ

Од пратеникот Талат Џафери, поставено на

62-та седница на Собранието на Република Македонија,

одржана на 25 јуни 2009 година

 Пратеничкото прашање гласи:

Во Законот за државјанство, прочистен текст, Службен весник на Репу­блика Македонија број 45/04 од 7.07.2004 година, меѓу другото предвидува право на државјанство граѓанинот на Република Македонија или странец може да го стекне и со натурализација.

Членот 7 од овој пречистен текст предвидува општи услови кои треба да се исполнат и членот 12 од пречистениот текст од овој Службен весник предвидува можност странецот кој претстојува во Република Македонија врз основа на венчавање, односно брак со државјанин на Република Македонија, да се стекне со право на државјанство доколку тој брак трае најмалку три години и најмалку една година да има непрекинат престој на територијата на Република Македонија.

Од предметот кој ни се претставува се констатира дека граѓаните на Република Македонија односно странците кои врз основа на брак треба да се стекнат со право на државјанство, се упатуваат нивните барања да ги поднесат врз основа на член 9 од Законот кој е изменет и соодветните документи кои треба да го потврдат нивниот непрекинат престој во државата од една година, им се дава со три месечен рок.

Конкретниот пример што јас го имам кај мене кој ја докажува мојата констатација е врз основа на тоа што документот се дава на 20.06.2000 година и важи до 15.06.2000. На овој начин овој странски државјанин кој врз основа на брак со државјанин на Република Македонија не може да аплицира за добивање на државјанство и ова е причината односно образложеението зошто тој не може да се стекне со тоа право. Од друга страна има граѓани кои врз основа на брачна заедница од 70-тите години живеат во Република Македонија и од тогаш ги уживаат правата на граѓани на Република Македонија односно добиваат пензија како последица на смрт на брачниот другар, граѓани кои имале легални документи на граѓани на Република Македонија иако биле од поранешната федерација, врз основа на членот 26 од Законот за државјанство, не им се признава правото по автоматизам, меѓутоа со преодните одредби член 31, ова право им се признава тогаш кога ќе ги менуваат документите од Социјалистичка Република Македонија со документите на Република Македонија, нешто што тие странски државјани кои врз основа на брак ги имаат стекнато тие права од 70-тата година, не можат да се стекнат со легален документ на Република Македонија, иако соодветните документи што ги имале во однос на личните карти кои им се издале во Република Македонија, иако имале неограничен рок на траење поради нивната возраст, тие документи им се одземени и заменети се со документи кои во моментот не се важечки и во овој лавиринт граѓаните шетаат по шалтерите на Министерството и не можат да го стекант свеото право.

Моето барање е Министерството за внатрешни работи според евиде­нци­јата што ја има за странците во Република Македонија, да каже колку такви ги има во општините Тетово, Гостивар, Дебар, Струга, Куманово и Скопје и врз основа на соживот со граѓаните на Република Македонија го имаат тоа право.

 Прашањето го поставувам до министерот за внатрешни работи.